**רביד פּלוֹטניק** (נולד ב־13 בינואר 1988), שהיה ידוע בעבר גם בשם הבמה **נֶצ'י נֶצ'** (**ነጭ**, באמהרית, נֶצ': לבן), הוא ראפר ישראלי.

ביוגרפיה
--------

פלוטניק נולד בפתח תקווה לעוזי, איש עסקים, ולטלי, עקרת בית, הוא הבן השני אחרי אחותו שירה. כשהיה בן 6 עברה משפחתו ליישוב שערי תקוה. כשהיה בן 12 נפטרה אמו ממחלת הסרטן ושנתיים לאחר מכן שבה משפחתו להתגורר בפתח תקווה. כשהיה בן 13 החל להתעניין במוזיקה שחורה בהשפעתה של אחותו הגדולה, זמרת גם היא.
על ילדותו ותחילת יצירתו בפתח תקווה כתב רבות, בעיקר באלבומו השלישי, "ברוכים הבאים לפתח תקווה". מות אמו עולה בשיריו "זמן ומקום" מהאלבום "בור ועם הארץ", ו"חסידה צחורה" מהאלבום "ברוכים הבאים לפתח תקווה". 

פלוטניק למד בחטיבת ביניים פיינשטיין, ובתיכון ברנר עד כיתה י', לאחר שנזרק מבית הספר סיים 12 שנות לימוד במכללה למנהל בפתח תקווה. באוגוסט 2006 התגייס לצה"ל שם שירת בבסיס גלילות כאפסנאי בחיל המודיעין. במקביל לשירותו הצבאי הוא הופיע, כשהוא וחבריו משמשים כמופע חימום וכהייפ מאן של הראפר לוקץ'.

עם שחרורו מהצבא, פלוטניק התגורר עם אביו בכפר סירקין, ולאחר מכן עבר להתגורר בשכונת עין גנים בפתח תקווה.

את שם הבמה שלו קיבל מהמילה האמהרית נצ' (ነጭ) שפירושה "לבן". מבין חברי ילדותו היו יוצאי אתיופיה וקראו לו כך ככינוי חיבה. בשנת 2019, עם יציאת אלבומו החמישי, "ועכשיו לחלק האומנותי", החליט פלוטניק להפסיק להשתמש בשם הבמה שלו "נצ'י נצ'", זאת כי העדיף ששמו האמיתי ייהפך למזוהה עבורו יותר.

קריירה מוזיקלית
---------------

### 2003–2010: תחילת הקריירה ופרודוקס

פלוטניק החל את דרכו המוזיקלית בגיל 15 וחצי, כאשר הקים עם חבריו שמואל "אריסטו" יוסף, שמשון "צ'יצ'ו" אדמה ואייל "שקל" דוידי את ההרכב פרודוקס. בפברואר 2010, כשלושה חודשים לאחר שחרורו מצה"ל, יצא לאור האלבום הראשון של ההרכב, "תחיית המתים". האלבום שילב בין הארדקור היפ הופ לבין מוזיקת פופ פרסית. האלבום זכה להצלחה רבה ולשבחים רבים ממבקרי המוזיקה, תוך שמספר מבקרים החשיבו אותו כאחד מאלבומי ההיפ הופ הישראליים החשובים ביותר. באותה השנה התפרק ההרכב.

### 2011–2012: צדיק אחד בסדום

באוגוסט 2011 הוציא פלוטניק את אלבום הסולו הראשון שלו, "צדיק אחד בסדום", שהחל לעבוד עליו מיד לאחר עזיבתו מההרכב פרודוקס. את האלבום השיק במועדון הסאבליים, בו התארחו אמנים שונים. האלבום זכה לשבחים רבים והוכתר כאחד מאלבומי השנה על ידי אתר nana10.

### 2013–2014: בור ועם הארץ

במאי 2013, הוציא את אלבומו השני, "בור ועם הארץ: סיפורו של הבום-שאקה-לאק" שלכבודו החל מסע הופעות בערים שונות, כגון: תל אביב, ירושלים, מצפה רמון, אשדוד, חיפה, רחובות, ראשון לציון ועוד. ביחס לאלבום הקודם, זכה האלבום להכרה משמעותית וביסס את מעמדו של פלוטניק בסצנת ההיפ הופ הישראלית. בין הלהיטים שבלטו מתוך האלבום היה "קפה וסיגריה", שהגיע למקום ה־9 במצעד הרשמי של גלגלצ.
ב־2014 התארח בלהיט "יהיה בסדר" של קפה שחור חזק, שאת מילות הפזמון שלו כתב בעצמו. השיר זכה להצלחה רבה וביסס את מעמדו של פלוטניק במיינסטרים. השיר הגיע אל המקום השני במצעד השנתי של גלגלצ, ובכך הפך לשירו הראשון של פלוטניק אשר הגיע למצעד זה.

### 2015–2016: ברוכים הבאים לפתח תקוה

ב־1 ביולי 2015 יצא אלבום האולפן השלישי של פלוטניק, "ברוכים הבאים לפתח תקוה", בהפצת חברת היי פייבר הפקות. מן האלבום בלט השיר "חסידה צחורה" אותו כתב פלוטניק עבור אימו. השיר הגיע למקום השלישי במצעד הרשמי של גלגלצ. האלבום עצמו זכה להצלחה רבה ושבחים רבים ממבקרי המוזיקה.

במרץ 2016 זכה פלוטניק בפרס "תגלית השנה" מטעם אקו"ם. בשנה זו השתתף בסדרת הרשת הקומית "אומרך'" יחד עם יוצר הרשת תמיר בר. עוד באותה השנה, השתתף באלבום "גם זה יעבור" של טונה, חבר ילדותו, בשירו "עולם משוגע". במאי 2016 הוציא את הסינגל "אני כאן לשבור" יחד עם טונה.

ב־2016 השתתף בפרויקט "ילדי בית העץ", ושר את השיר "מלך הכיתה" למילותיו של יאיא כהן אהרונוב.

### 2017–2018: שפל וגאות

במאי 2017 הוציא את השיר הראשון, "כל הזמן הזה", מאלבומו הרביעי, "שפל וגאות". השיר, שאותו הלחין דודו טסה, נכנס לפלייליסט של גלגלצ והגיע למקום הראשון במצעד השנתי של גלגלצ לשנת תשע"ז. ביוני 2017, יצא האלבום המלא, שכלל בתוכו גם את הסינגל "כפרה שלי", שהגיע בשיאו למקום השני במצעד הרשמי של גלגלצ. במאי 2018, כשנה לאחר צאת האלבום, זכה פלוטניק עבור האלבום בפרס אקו"ם על הישג השנה לשנת 2017.

### 2019–2020: ועכשיו לחלק האומנותי

ביוני 2019 הוציא את האלבום "ועכשיו לחלק האומנותי". אלבום זה הוא הראשון המופיע בשמו של פלוטניק ולא בשם הבמה על העטיפה, צעד של האמן בדרך להיפרדות משם זה ומעבר להיות מזוהה בשמו האמיתי. מהאלבום, יצא הסינגל הראשי, "נתראה בגלגול הבא", שהגיע למקום ה־8 במצעד הרשמי של גלגלצ. בספטמבר התארח בשיר "עדיין" של עידו מימון, לצידם של חברי ההרכב פרודוקס, שקל ואריסטו, שנכלל באלבומו השני של מימון, "זכרונות מהעתיד". בדצמבר התארח באלבומו של חבר ילדותו, הראפר טונה, "ועכשיו לחלק האינטרגלקטי", בשיר "עב"מ" יחד עם לירון עמרם. שם האלבום מהווה מחווה לאלבומו החמישי של פלוטניק.

ביוני 2020 יצא בכאן דיגיטל הסרט "עלייתו ונפילתו של שם טוב האבי" ביצירתו של תמיר בר, בו לקח פלוטניק חלק בכתיבה וביעוץ המוזיקלי, ואף השתתף בסרט בתפקיד אורח. 

בספטמבר 2020, במסגרת פרויקט "זה הזמן לסלוח" של מקור ראשון לקראת ראש השנה תשפ"א, הוציא פלוטניק גרסה מחודשת של שירו "הריני" (שיצא במקור במסגרת האלבום שפל וגאות), אשר מבוצעת כדואט עם אביתר בנאי. בפברואר 2021 התארח בסינגל "חתולים" של ג'ימבו ג'יי ולהקת ספא מתוך אלבומו "עובדי נמל".

### 2021–2024: תוך כדי תנועה

ב־24 בספטמבר 2021 יצא אלבומו השישי, "תוך כדי תנועה", שהפיק מוזיקלית ישי סוויסה. ב־22 בינואר 2022 הופיע בהיכל מנורה והיה הראפר הראשון בישראל שהגיע להישג זה. בנובמבר של אותה השנה השתתף בסינגל "כנען (12 מרגלים)" של שלומי שבן, בשיתוף עם שולי רנד.

בשנת 2023 התארח בשיר "הסוויסות" מתוך אלבומם של ישי ומיכאל סוויסה "מיטת קומותיים". ב-1 במרץ הוציא את הסינגל "לא זוכר פנים" יחד עם ארז לב ארי.

דיסקוגרפיה
----------

### אלבומי אולפן

* 2010: תחיית המתים (בהרכב פרודוקס)
* 2011: צדיק אחד בסדום
* 2013: בור ועם הארץ
* 2015: ברוכים הבאים לפתח תקוה
* 2017: שפל וגאות
* 2019: ועכשיו לחלק האומנותי
* 2021: תוך כדי תנועה

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **רביד פלוטניק** |
| ויקישיתוף תמונות ומדיה בוויקישיתוף: **רביד פלוטניק** |

* 

* אתר האינטרנט הרשמי של רביד פלוטניק
* רביד פלוטניק, ברשת החברתית פייסבוק

* רביד פלוטניק, ברשת החברתית אינסטגרם

* רביד פלוטניק, סרטונים בערוץ היוטיוב

* רביד פלוטניק, במסד הנתונים הקולנועיים IMDb (באנגלית)

* רביד פלוטניק, באתר אייטונס (באנגלית)

* רביד פלוטניק, באתר ספוטיפיי

* רביד פלוטניק, באתר AllMusic (באנגלית)

* רביד פלוטניק, באתר MusicBrainz (באנגלית)

* רביד פלוטניק, באתר Discogs (באנגלית)

* רביד פלוטניק, באתר Genius

* רביד פלוטניק, דף שער בספרייה הלאומית
* בן שלו, עכבר העיר אונליין, "פרודוקס": מורידים את השיט כמו שצריך, באתר הארץ, 16 ביולי 2010
* עלמא אליוט הופמן, עכבר העיר אונליין, אחויה, ההיפ הופ שב העירה: ריאיון עם נצ'י נצ', באתר הארץ, 10 ביולי 2014
* נועם ברדין, ‏"ההיפ הופ הישראלי בא להצלה? שטויות". נצ'י נצ' עושה סדר, באתר ‏מאקו‏, 9 בספטמבר 2015
* נבו זיו, ראש נצ'נצ', באתר ynet, 27 בנובמבר 2015
* טל בן-חמו, לעולם מטורף יש את היתרונות שלו: ריאיון עם נצ׳י נצ׳, באתר "הספוג: מגזין היפ הופ ישראלי", 29 בנובמבר 2016
* יונתן ריגר, ‏הזמר המצליח בארץ שעדיין גר עם אבא, באתר ‏מאקו‏, 12 באוגוסט 2017
* אתר למנויים בלבד  יהודה נוריאל, לבן בחלום שחור, באתר "ידיעות אחרונות", 27 בפברואר 2018

* יונתן ריגר, "יש לי את תסמונת המתחזה בענק. שיעלו עליי שאני בלוף": רביד פלוטניק בריאיון, באתר N12, ‏27 במרץ 2022

הערות שוליים
------------

1. ↑  ניצן פינקו, לבד בפסגה: רביד פלוטניק כבר לא רוצה שתקראו לו "נצ'י נצ'", באתר כלכליסט, 30 ביוני 2019  
אתר למנויים בלבד בן שלו, "נצ'י נצ' הולך להיעלם בהדרגה", באתר הארץ, 8 ביולי 2019
2. ↑  הזמן עושה את שלו, באתר ‏מאקו‏
3. ↑  בן שלו, "פרודוקס": מורידים את השיט כמו שצריך, באתר הארץ, 16 ביולי 2010
4. ↑  אתר למנויים בלבד בן שלו, נצ'י נצ' הוא גיבור השעה של ההיפ-הופ הישראלי, באתר הארץ, 9 בפברואר 2017
5. 1 2  נדב מנוחין‏, קשוב מאוד 99: היינו רוצים לשתות בירה עם נצ'י נצ', באתר וואלה!‏, 14 ביולי 2015
6. ↑  נבו זיו, ראש נצ'נצ', באתר ynet, 24 בנובמבר 2015
7. ↑  נצ’י נצ’ מצטרף למשפחת היי פייבר — היי פייבר הפקות
8. ↑  סער גמזו, הגיע הזמן להכיר: נצ'י נצ', באתר ישראל היום, 7 ביולי 2015
9. ↑  יפעת טאו, הראפר נצ'י נצ' נפרד משם הבמה – ומוציא אלבום חמישי, באתר חדשות 13, 26 ביולי 2019
10. ↑  בן טופח, "אומרך'": הסיטקום הישראלי שאתם מחפשים, באתר mako, ‏14 בספמטבר 2016
11. ↑  בן שלו, השיר של נצ'י נצ' מוצלח למדי, אבל חבל שהוא כל הזמן מסתכל לאחור, באתר הארץ, 28 במאי 2017
12. ↑  וואלה! תרבות‏, המצעד הישראלי השנתי של גלגלצ ו-וואלה! NEWS, באתר וואלה!‏, 19 בספטמבר 2017
13. ↑  יהודה נוריאל | צילום: ארתור לנדה, לבן בחלום שחור, באתר ynet, 27 בפברואר 2018
14. ↑  הזמר המצליח בארץ שעדיין גר עם אבא, באתר ‏מאקו‏
15. ↑  שגיא בן נון‏, "שומר על פשטות": הרגע שבו חוה אלברשטיין ריגשה את אהוד בנאי, באתר וואלה!‏, 31 במאי 2018
16. ↑  ניצן פינקו, לבד בפסגה: רביד פלוטניק כבר לא רוצה שתקראו לו "נצ'י נצ'", באתר כלכליסט, 30 ביוני 2019
17. ↑  סער גמזו, לחבר בין יורם ארבל, שאנן סטריט ואייל גולן, באתר ישראל היום, 16 בספטמבר 2019
18. ↑  אתר למנויים בלבד בן שלו, החדש של טונה הוא האלבום הישראלי הכי מעניין ורלוונטי שיצא בזמן האחרון, באתר הארץ, 18 בדצמבר 2019
19. ↑  הגרסה המחודשת הריני - רביד פלוטניק ואביתר בנאי
20. ↑  יונתן ריגר, ‏"יש לי את תסמונת המתחזה בענק. שיעלו עליי שאני בלוף": רביד פלוטניק בריאיון, באתר ‏מאקו‏, 27 במרץ 2022

| רביד פלוטניק |
| --- |
| דיסקוגרפיה |
| אלבומי אולפן | "תחיית המתים" (2010) • "צדיק אחד בסדום" (2011) • "בור ועם הארץ" (2013) • "ברוכים הבאים לפתח תקוה" (2015) • "שפל וגאות" (2017) • "ועכשיו לחלק האומנותי" (2019) • "תוך כדי תנועה" (2021) |
| סינגלים | "קפה וסיגריה" • "איידישע ראסטה מאן" • "חסידה צחורה" • "יום חדש" • "כל הזמן הזה" • "כפרה שלי" • "בדיוק כמו שאני" • "נתראה בגלגול הבא" |
| השתתפות בסינגלים | "יהיה בסדר" • "עולם משוגע" • "אל תיקח ללב" • "כנען (12 מרגלים)" |
| שירים אחרים | "שיר ארץ" • "סם הרדמה" |
| ערכים קשורים | פרודוקס • התו השמיני • היי פייבר הפקות |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007438867305171
* MusicBrainz: 2e1a029a-5157-407c-9cab-1e0e302b3274
* VIAF: 287149066749665602031
* WorldCat: viaf-287149066749665602031

 |